User talk:Cumar xaanshi Aadan

Mujaahid xildhibaan wasiir col Cumar xaashi Aadan

1942, ayuu ku dhashay Degmada Beledweyne ee Gobolka Hiiraan

1947, waxa Uuna wax Barashadiisa Diinta Islaamka ku qaatay isla degmadaasi B/weyne

1949, wuxuu tacliintii Dugsiga Hoose ee Talyaaniga ku soo qaatay Degmada B/weyne

1960-68-kii, wuxu ku biiray ciidanka Booliska Soomaaliyeed, wuxuuna ka soo kala shaqeeyey, Degmooyinka: Waajid iyo Xudur, xilligaasoo uu ka mid ahaa ciidamada Daraawiishta, wuxuuna ka qeyb galay dagaalkii 1964-tii dhex maray Soomaaliya iyo Itoobiya, isagoo helay Derejeda Sarkaal Xigeen, isla markaana wuxuu sii watay tacliintiisii illaa Dugsiga Sare.

1969-kii, wuxuu ku wareegay ciidankii Xogga Dalka Soomaaliyeed, wuxuuna tababaro maamulka lacagta ah ku soo qaatay dalka Talyaaniga.

1970-75-kii, wuxuu ka baxay maamulka lacagta qeybta 26-naad oo uu ku gaaray Derejada Xiddigle.

1976-80-kii, wuxu ahaa madaxa maamulka lacagta Qeybta 26-naad oo uu ku gaaray Derejada DHAMME.

1980-81-kii, wuxuu ka soo sahqeeyey Hay’adda nabadgalyada GAashaandhiga (HANGASH).

1981-84-kii, wuxuu ahaa Guddoomiyaha degmada Qandala ee Gobolka Bari.

1984-86-kii, wuxuu noqday Guddoomiyaha Degmada B/weyne ee Gobolka Hiiraan.

1986-88-kii, waxaa loo magacaabay degmada Jilib ee Gobolka Jubbada dhexe, wuxuuna qaatay Derejeda Gaashaanle sare.

1988-89-kii, wuxuu noqday guddoomiyaha gobolka Jubbadda dhexe.

1989-91-kii, wuxu ahaa Guddoomiyaha gobolka Bari ee Bosaaso.

1991-kii, markii ay burburtay dowladdii jirtay wuxu isku howlay nabadeynta beelaha Soomaaliyeed, wuxuuna ahaa guddoomiyihii shirweynihii beelaha Hawiye ee ka dhacay Hotelka Guuleed, isla sanadkaa wuxuu noqday shir guddoonkii.

Shirweynihii Dib-u-heshiisiinta ummadda Soomaaliyeed ee lagu qabtay Dalka Jabuuti, kaasoo lagu soo dhisay dowlad Qaran oo uu madaxweyne ka ahaa mudane Cali Mahdi Maxamed.

1991-2009, wuxuu xildhibaano ka soo kala noqday dowladdii TNG oo uu ka soo ahaa Wasiirka lacagta, TFG iyo tan Midnimada Qaran oo uu ahaa Asiirkii Amniga Qaranka ee dhexa u xirtay sidii uu dalka ugu soo celin lahaa xasilooni iyo kala dambeyn.

Marxuumku wuxuu ifka kaga tagay xaas iyo 42 caruur ah oo isugu j ira wax uu dhalay iyo waxay sii dhaleen, waxaana ILLAAH uga baryeynaa in u naxariistiisa janno ka waraabiyo, ummadda Soomaaliyeed iyo qoysaskii iyo eheladii uu ka geeriyoodayna samir iyo iimaan alle ka siiyo.

INNAA LILLAAHI WA INAA ILEYHI RAAJICUUN